Na temelju članka 19. Statuta Tvrđave kulture Šibenik te Zaključku o davanju prethodne suglasnosti Grada Šibenika na prijedlog javnog poziva za prikupljanje ponuda za obavljanje ugostiteljske djelatnosti na Tvrđavi sv, Mihovila, klasa:402-01/20-01/52, ur. broj: 2182/01-05/1-20-2 od 27. srpnja 2020.. godine, Upravno vijeće Tvrđave kulture Šibenik raspisuje

**JAVNI POZIV za prikupljanje ponuda za koncesijsko odobrenje za obavljanje  
ugostiteljske djelatnosti na Tvrđavi sv. Mihovila**

1. Raspisuje se javni poziv za prikupljanje ponuda zainteresiranih fizičkih i pravnih osoba za obavljanje djelatnosti ugostiteljstva u redovno radno vrijeme na Tvrđavi sv. Mihovila koja ima status kulturnog dobra.
2. Predmet koncesijskog odobrenja je prostor koji se nalazi ispod konstrukcije gledališta maksimalne površine 200 m2 (unutar ukupne površine od oko 400 m2) predviđenih za obavljanje ugostiteljske djelatnosti, označen na skici 1.
3. Prostor iz točke 2 ovog poziva daje se u koncesijsko odobrenje na rok od 5 godina.
4. Djelatnost koja je predmet koncesijskog odobrenja obavljat će se u periodu od 15. travnja do 15. listopada, a radno vrijeme ugostiteljskog sadržaja mora biti usklađeno sa redovnim radnim vremenom Tvrđave sv. Mihovila.
5. Sastavni dio ovog poziva su konzervatorske smjernice prema kojima se mora izraditi idejno rješenje budućeg prostora sa svim elementima ugostiteljstva (šank, stolice, stolovi...) u kojem ne smiju biti predviđeni građevinski zahvati. Za potrebe različitih programa Tvrđave cijelo ugostiteljstvo, uključujući šank, stolice, stolove i sve pripadajuće elemente, po zahtjevu davatelja koncesije mora biti spremno na demontažu i prilagodbu.

Ugostitelj je dužan ispuniti minimalne tehničke uvjete za ugostiteljski objekt u dogovoru s Tvrđavom kulture Šibenik i Konzervatorskim odjelom.

Sva pitanja u vezi s uvjetima i načinu korištenja prostora koji je predmet koncesijskog odobrenja riješit će se Ugovorom o koncesiji.

1. Za početni minimalni iznos mjesečne naknade za koncesijsko odobrenje za prostor iz točke 2 ovog natječaja utvrđuje se iznos od 16.900,00 kn neto. Mjesečna koncesija se računa isključivo za period iz točke 4.
2. Iznos naknade za koncesijsko odobrenje će se plaćati jedan mjesec unaprijed (do desetog dana u mjesecu). Iznos naknade za koncesijsko odobrenje će se ugovarati uz deviznu klauzulu u odnosu na srednji tečaj € na dan otvaranja ponuda. Ugovor o koncesijskom odobrenju će se solemnizirati o trošku koncesionara.
3. **Koncesionar je dužan izdati bianco zadužnicu na iznos do 100.000,00 (stotisuća) kuna, a koja će služiti za podmirenje dugovanja Koncesionara.**
4. Na ime jamčevine natjecatelji trebaju uplatiti trostruki iznos početnog iznosa mjesečnog koncesijskog odobrenja i to na žiro račun Riznice Grada Šibenika, IBAN HR2324020061844400003 model: 64 poziv na broj: 7730-49489 - OIB uplatitelja, a dokaz (uplatnicu) o izvršenoj uplati dostaviti uz ponudu, a koja će se za izabranoga ponuđača tretirati kao osiguranje plaćanja naknade za koncesijsko odobrenje.
5. Na poziv se mogu javiti pravne i fizičke osobe koje su registrirane za obavljanje ugostiteljske djelatnosti
6. Na poziv se ne mogu javiti osobe koje na dan izlaska ovog javnog poziva imaju

dospjela dugovanja prema Gradu Šibeniku, Tvrđavi kulture Šibenik i Republici Hrvatskoj.

1. Ponuđači uz ponudu trebaju dostaviti:

- izvod iz registra trgovačkih društava za pravne osobe/ registra obrtnika za fizičke osobe/ registra udruga za udruge iz kojeg je vidljivo da su registrirani za obavljanje ugostiteljske djelatnosti, ne stariji od 30 dana

- potvrdu Upravnog odjela za financije Grada Šibenika da natjecatelj nema nepodmirena dospjela dugovanja prema Gradu Šibeniku i Tvrđavi kulture Šibenik

- potvrdu Ministarstva financija- Porezna uprava da natjecatelj nema nepodmirena dugovanja prema Republici Hrvatskoj

- BON 1, ne stariji od 30 dana

- idejno rješenje izgleda prostora prema skici i izgled ključnih elemenata (dimenzije i model šanka, stolica, stolova, hladnjaka...)

- uplatnicu o plaćenoj jamčevini

- preslik računa na koji će se izvršiti povrat jamčevine

Ukoliko Ponuđač ne dostavi svu traženu dokumentaciju propisanu ovim Javnim pozivom isti će biti isključen iz daljnjeg postupka odabira ponuđača.

1. Kriteriji za odabir najboljeg ponuđača s važećom prijavom birati će se prema sljedećim stavkama:

* Iznos ponuđene mjesečne naknade- 70 %

70% x ponuđena cijena

najviša ponuđena cijena

* Broj zaposlenih u prethodnoj godini- 15%

15% x ponuđeni broj zaposlenih

Najviše ponuđeni broj zaposlenih

* Iskustvo ponuditelja u aktivnom poslovanju ugostiteljske djelatnosti- 15%

15% x ponuđeno iskustvo u godinama obavljanja djelatnosti

Najviše ponuđeno iskustvo u godinama obavljanja djelatnosti

Svaki element ponude se vrjednuje zasebno, a zbroj ukupne ocjene po kriterijima ne može iznositi više od 1,00.

1. **Stručno vijeće Ustanove i Konzervatorski odjel u Šibeniku razmotrit će idejno rješenje izabranog, prvorangiranog ponuđača te po potrebi zatražiti izmjene i dopune ukoliko ponuđeno rješenje nije u skladu s integritetom lokacije Tvrđave sv. Mihovila kao kulturnog dobra. U slučaju da prvorangirani ponuđač odbije izvršiti zatražene izmjene i dopune po idejnom rješenju, Ustanova će pod istim uvjetima, uz prethodnu suglasnost Stručnog vijeća Ustanove i Konzervatorskog odjela u Šibeniku na idejno rješenje drugorangiranog ponuđača, istom ponuditi sklapanje ugovora o koncesijskom odobrenju.**

**15.** Sve dodatne obavijesti, dogovor za razgledavanje prostora unutar Tvrđave sv. Mihovila mogu se dobiti putem e-maila [zoran@tvrdjava-kulture.hr](mailto:zoran@tvrdjava-kulture.hr).

**16.** Ponude se podnose poštom preporučeno u zatvorenoj kuverti, na adresu: Tvrđava kulture Šibenik, V. Nazora 1,1. kat, 22000 Šibenik na kojoj treba biti naziv, odnosno ime natjecatelja, adresa i kontakt telefon, te naznaka: “ PONUDA ZA UGOSTITELJSTVO - NE OTVARAJ”.

**17**. Ponude koje nisu podnesene u roku i/ili koje nisu potpune, odlukom Upravnog vijeća Tvrđave kulture Šibenik odbaciti će se kao nepravovremene odnosno nepotpune.

**18**. Ovaj javni poziv objavit će se na internet stranici Tvrđave kulture Šibenik <https://www.tvrdjava-kulture.hr/hr/> i Internet Stranici Grada Šibenika <https://www.sibenik.hr/> . Ponude se mogu podnijeti u roku od **dvadeset (20) radnih dana**od dana objave poziva na webu.

**19**. Poziv će se provesti i ako je pristigla samo jedna ponuda

**20**. Tvrđava kulture Šibenik zadržava pravo djelomičnog i potpunog poništenja ovog Javnog poziva, bez obrazloženja.

U Šibeniku, 28. srpnja 2020.godine.